**Poziv na Informativnu radionicu za pripremu prijave „Javni poziv za sufinanciranje mjera obnovljivih izvora energije i energetske učinkovitosti u obiteljskim kućama**

**na području općine Kršan“**

Datum održavanja: 4. srpnja 2023. (utorak), u 18:00 sati

Mjesto održavanja: Vijećnica Općine Kršan, Blaškovići 12

U svrhu povećanja korištenje obnovljivih izvora energije te smanjenje troškova režija za kućanstva i emisije CO2 u sektoru zgradarstva, Općina Kršan će 10. srpnja 2023. objaviti Javni poziv za dostavu prijava za sufinanciranje mjera obnovljivih izvora energije i energetske učinkovitosti u obiteljskim kućama na području općine. Mogući prijavitelji su fizičke osobe, odnosno vlasnici postojećih obiteljskih kuća s prebivalištem na području Općine Kršan. Financijska sredstva za realizaciju Javnog poziva odnosno provođenje ovih mjera osigurana su u Proračunu Općine Kršan za 2023. u iznosu od 13.280,00 EUR. Kroz Poziv će se dodjeljivati bespovratna sredstva za sufinanciranje četiri tipa mjera:

1. izradu energetskog certifikata i izvješća o energetskom pregledu obiteljskih kuća;
2. izradu tehničke dokumentacije za integralnu ili dubinsku energetsku obnovu obiteljskih kuća;
3. izradu glavnog elektrotehničkog projekta integrirane fotonaponske elektrane za proizvodnju električne energije u obiteljskim kućama, za vlastitu potrošnju u mrežnom radu;
4. izradu tehničke dokumentacije za ugradnju dizalica topline za grijanje prostora, hlađenje prostora i pripremu potrošne tople vode

Kako bi svim zainteresiranim žiteljima predstavila uvjete Poziva, Općina Kršan će u svojim prostorima, u utorak, 4. srpnja 2023. godine s početkom u 18:00 sati, organizirati informativnu radionicu za pripremu prijave na javni poziv za sufinanciranje mjera obnovljivih izvora energije i energetske učinkovitosti u obiteljskim kućama na području općine Kršan. Za prisustvovanje radionici nije potrebna prethodna prijava.

Općina Kršan radionicu provodi u suradnji s IRENA-om, Istarskom Regionalnom Energetskom Agencijom koja je zadužena za pružanje tehničke pomoći općini i građanima tijekom trajanja ovog Poziva. Na radionici će se:

* predstaviti sam Javni poziv uključujući obrazloženje mjerama, opravdanih troškova, obavezne kriterije i način bodovanja,
* pokazati praktični primjer racionalnog ulaganja u energetsku učinkovitost i obnovljivi izvori energije na obiteljskoj kući,
* prikazati postupak ugradnje sunčanih elektrana na obiteljske kuće,
* te odraditi praktični dio radionice gdje će se svim potencijalnim prijaviteljima objasniti način podnošenja prijave i obaveznu dokumentaciju.